42. ΝΟΜΟΣ υπ’ αριθ. 1488 της 25 Οκτ./1 Νοεμ. 1984 (ΦΕΚ Α΄ 168) Αναγκαστική απαλλοτρίωση ιδιωτικών δασών και δασικών εκτάσεων υπέρ του Δημοσίου για την κατασκευή έργων της Δημόσιας Επιχείρησης Ηλεκτρισμού (ΔΕΗ) και άλλες διατάξεις. Άρθρ.1.-1.(Προστίθεται παρ. 3 στο άρθρ. 4 του Νόμ. 1468/1950, ανωτ. αριθ. Ι ). 2.Κάθε διάταξη αντίθετη προς την παραπάνω παράγραφο καταργείται. Άρθρ.2.-1.Το Ελληνικό Δημόσιο επιτρέπεται να χρηματοδοτεί τα Ελληνικά Διυλιστήρια Ασπροπύργου Α.Ε., την Α.Ε. Διυλιστηρίου Θεσ/νίκης και κάθε άλλη επιχείρηση του δημόσιου τομέα για την προμήθεια, για λογαριασμό του, αργού πετρελαίου και πετρελαιοειδών προϊόντων και την πληρωμή συναφών με αυτά δαπανών ως και την πληρωμή των σχετικών διυλίστρων. Με την παρ. 1 άρθρ. 13 Νόμ. 2289/4-8 Φεβρ. 1995 (ΦΕΚ Α΄27), κατωτ. σελ. 244,9959, ορίστηκε ότι: «Η αληθής έννοια του όρου "συναφείς δαπάνες», που αναφέρεται στην παρ. 1 του άρθρου 2 του ν. 1488/1984, είναι ότι σε αυτές περιλαμβάνονται και οι αμοιβές παροχής υπηρεσιών, που καταβλήθηκαν στις επιχειρήσεις του άρθρου αυτού για την εκτέλεση των πράξεων που αναφέρονται στην ίδια παράγραφο ή για τη χρηματοδότηση που πέτυχαν από το τραπεζικό σύστημα  προς εκτέλεση των ανωτέρω πράξεων ή και για την προκαταβολή διυλίστρων». 2.Η πραγματοποίηση των δαπανών των ανωτέρω διυλιστηρίων και επιχειρήσεων του δημόσιου τομέα γίνεται κατά παρέκκλιση των διατάξεων του Δημόσιου Λογιστικού και του Λογιστικού των ΝΠΔΔ, καθώς και κάθε άλλης γενικής ή ειδικής διάταξης. «3.Επί των ανωτέρω δαπανών και των εσόδων των διυλιστηρίων και επιχειρήσεων διενεργείται έλεγχος από πενταμελές για κάθε διυλιστήριο και επιχείρηση του δημόσιου τομέα εποπτικό συμβούλιο. Το συμβούλιο διορίζεται με απόφαση του Υπουργού Βιομηχανίας, Ενέργειας και Τεχνολογίας και αποτελείται από ένα σύμβουλο ή πάρεδρο του Ελεγκτικού Συνεδρίου ως πρόεδρο, τρεις ανώτερους υπαλλήλους των Υπουργείων Εμπορίου, Οικονομικών (Γενικού Λογιστηρίου του Κράτους}, Βιομηχανίας, Ενέργειας και Τεχνολογίας και ένα πρόσωπο που υποδεικνύεται από το Οικονομικό Επιμελητήριο. Το εποπτικά συμβούλιο επικουρείται στο έργο του από ελεγκτικό προσωπικά αποτελούμενο από δημόσιους υπαλλήλους που διαθέτουν  ειδικές γνώσεις και πείρα στον έλεγχο των δαπανών και εσόδων ως. και των θεμάτων πετρελαίου. Το ελεγκτικό προσωπικό καθορίζεται με απόφαση του Υπουργού Βιομηχανίας, Ενέργειας και Τεχνολογίας ανάλογα  με τις ανάγκες του ελέγχου. Το εποπτικό συμβούλιο εκδίδει αιτιολογημένη πράξη με την οποία κηρύσσει ως ορθή τη διαχείριση ή την απορρίπτει ολικά ή μερικά. Η πράξη αυτή κοινοποιείται: α) στο ελεγχόμενο νομικό πρόσωπο και εκτελείται μέσα σε αποκλειστική προθεσμία τριών (3) μηνών από την κοινοποίηση και β) στην ΥΕΕ του οικείου υπουργείου και αποτελεί δικαιολογητικό των χρηματικών ενταλμάτων που εκδίδονται  για την εμφάνιση των σχετικών δαπανών στη δημόσια δοσοληψία. Τα μέλη του εποπτικού συμβουλίου και το ελεγκτικό προσωπικό  παρέχουν τις  υπηρεσίες τους στο χώρο των επιχειρήσεων που ελέγχονται και η δαπάνη αποζημίωσης τους βαρύνει τις ανωτέρω επιχειρήσεις. Ο τρόπος λειτουργίας και ο καθορισμός της αμοιβής των μελών του Εποπτικού Συμβουλίου και του ελεγκτικού προσωπικού καθορίζεται με απόφαση του Υπουργού Βιομηχανίας, Ενέργειας και Τεχνολογίας κατά παρέκκλιση του άρθρου 18 του ν. 1505/1984, όπως αυτό ισχύει σήμερα». Η παρ. 3 αντικαταστάθηκε ως άνω από την παρ. 2 άρθρ. 13 Νόμ. 2289/4-8 Φεβρ. 1995 (ΦΕΚ Α΄27), κατωτ. σελ. 244,9959 4.Με απόφαση των Υπουργών Εθνικής Οικονομίας, Οικονομικών και Ενεργείας και Φυσικών Πόρων καθορίζεται κάθε λεπτομέρεια σχετική με τον έλεγχο των δαπανών και εσόδων των διυλιστηρίων και τα απαιτούμενα δικαιολογητικά. 5.Η ισχύς των διατάξεων αυτών αρχίζει από 1.1.1981. Άρθρ.3.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επιμέρους διατάξεις. (Αντί για τη σελ. 224,309) Σελ. 224,309(α) Τεύχος 1406 Σελ. 15 Δημόσια Επιχείρηση Ηλεκτρισμού 13.Δ.η.42 